ORDE do 7 de febreiro de 2008 pola que se fai pública a composición do Consello Social da Universidade de Santiago de Compostela.
CONSELLERÍA DE EDUCACIÓN E ORDENACIÓN UNIVERSITARIA — II. AUTORIDADES E PERSOAL — 25/02/2008

A Lei orgánica 6/2001, do 21 de decembro, de universidades, modificada por Lei orgánica 4/2007, de 12 de abril, define no seu artigo 14 o Consello Social como o órgano de participación da sociedade na universidade, indicando que debe exercer como elemento de interrelación entre a sociedade e a universidade, e remitindo en canto á súa composición, funcións e designación dos seus membros, á lei da comunidade autónoma correspondente.
A Lei 1/2003, do Parlamento de Galicia, do 9 de maio, dos consellos sociais do sistema universitario de Galicia, regula o consello social de cada unha das universidades públicas que integran o sistema universitario de Galicia como órgano colexiado de goberno da universidade que garanta a participación da sociedade na vida universitaria galega.
O artigo 7 desta lei determina a composición do Consello Social e os procedementos de designación e nomeamento dos seus membros.
Neste senso, a Universidade de Santiago de Compostela, en uso das súas competencias, procedeu á designación dos representantes que lle corresponden segundo o disposto no artigo 7.2º da Lei 1/2003, do 9 de maio, dos consellos sociais do sistema universitario de Galicia, e remitiulle as correspondentes comunicacións ao seu Consello Social.
Do mesmo xeito, cada unha das institucións e entidades previstas no artigo 7.3º da citada Lei 1/2003 remitiulle ao Consello Social e este á Consellería de Educación e Ordenación Universitaria a comunicación coa designación dos seus representantes. Así mesmo, recibiuse xa nesta consellería, en cumprimento do artigo 8 da citada lei, o documento de non incorrer en incompatibilidade.
Nomeado Manuel Puga Pereira presidente do Consello Social da Universidade de Santiago de Compostela, polo Decreto 583/2005, do 29 decembro, DOG do 5 de xaneiro de 2006.
Na súa virtude, esta consellería, cumprindo o establecido no artigo 7, alíneas 4º e 5º,
DISPÓN:
Artigo único.-Facer pública a composición do Consello Social da Universidade de Santiago de Compostela que estará constituído polos seguintes membros:
I. En representación do Consello de Goberno da Universidade de Santiago de Compostela:
-Senén Barro Ameneiro, reitor da universidade.
-Isabel García-Rodeja Gayoso, secretaria xeral da universidade.
-Pedro García Moreno, xerente da universidade.
-Carlos Herrero Latorre, profesor, membro do Consello de Goberno.
-Alberto Pérez Viso, persoal de administración e servizos, membro do Consello de Goberno.
-Hadrián Fariña González, estudante, membro do Consello de Goberno.
II. En representación dos intereses sociais de Galicia.
a) Designados polo Parlamento de Galicia.
-Miguel de la Calle Amaro.
-Enrique Feáns García.
-Óscar Fernández Refoxo.
-Raúl López López.
-María Isabel Salazar Bello.
-José Sierra Fernández.
b) Designados pola Xunta de Galicia.
-Manuel Puga Pereira, presidente do Consello Social.
-Xosé Manuel Becerra Pardo.
-María Caeiro Rey.
-María del Rosario García Ramos.
-José Antonio López Graña.
-Lisardo Reymóndez Rey.
-Sira Vidal Laxe.
c) Designados polos sindicatos.
-José Luís Rodríguez Trigo, pola Unión Xeral de Traballadores.
-Emilio Crespo Correa, por Comisións Obreiras de Galicia.
d) Designados polas organizacións empresariais.
-Juan Bautista de la Salle Barreiro Pérez.
-Blanca García Montenegro.
-Luís García Santalla.
-Manuel Jaime Martínez Rapela.
e) Designados polas corporacións locais dos concellos dos campus.
-Guadalupe Rodríguez Silva, polo Concello de Santiago de Compostela.
-Benxamín Casal Vila, polo Concello de Lugo.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 7 de febreiro de 2008.
Laura Sánchez Piñón.
Conselleira de Educación e Ordenación Universitaria